पाइपलाइन टूटी, कई कॉलोनियों में एक टाइम नहीं पहुंचा पानी
भास्कर संवाददाता|श्रीगंगानगर
मल्टीपर्पजस्कूलके सामने से गुजरने वाली जलदाय विभाग की 18 इंची पाइपलाइन लीकेज से मंगलवार को हजारों लीटर पानी बरबाद हो गया। इसके साथ ही इससे जुड़ी कई कॉलोनियों में सुबह के समय पीने के पानी की सप्लाई नहीं हो पाई।
इलाके के लोगों ने बताया कि सोमवार देर रात से स्कूल के पास पानी बह रहा था। सुबह होते-होते जमीन से पानी और तेज गति से बहना शुरू हो गया। पानी बरबाद होते देख लोगों ने इसकी जानकारी तुरंत जलदाय विभाग को दी। इसके बाद मौके पर पहुंचे कर्मचारियों ने सप्लाई बंद करवाकर सुबह 10:30 बजे से रिपेयरिंग का काम शुरू किया, जो शाम 4 बजे तक चलता रहा। रिपेयरिंग पूरी होने के बाद सप्लाई सामान्य हो सकी। पीएचईडी के एईएन जितेंद्र बहल ने बताया कि पाइपलाइन पुरानी हो गई थी। इस कारण भारी वाहनों के दबाव के कारण यह टूट गई। रिपेयरिंग कराने के बाद शाम 5 बजे से सप्लाई शुरू कर दी गई थी। पाइपलाइन डैमेज होने के कारण पुरानी आबादी रामलीला मैदान सहित कई पंपिंग स्टेशनों से जुड़ी पानी की टंकियां नहीं भर पाईं। ऐसे में प्रेम नगर, सेतिया कॉलोनी, पुरानी आबादी के कई इलाकों में पानी की सप्लाई नहीं हो सकी। शाम 5 बजे के बाद जब सप्लाई शुरू हुई तो लोगों को राहत मिली।
मल्टीपर्पज स्कूल के पास टूटी पाइपलाइन ठीक करते कर्मचारी।
hin_Deva san_Deva hin_Deva hin_Deva hin_Deva